Diari Oficial de la Generalitat Valenciana


Sumari del DOGV 371, del 02-05-1986 (1986/806152)

RESOLUCIÓ de 14 de febrer de 1986, de la Conselleria de Cultura, Educació i Ciència, que desplega l'Ordre de 21 de maig de 1985 que regula el Pla de Reciclatge del Professorat, i per la qual s'estableix el procediment de sol.licitud i lliurament del Diploma de Mestre de València, del Certificat de Capacitació i del Certificat d'Aptitud per a l'ensenyament de o en valencià.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   371

Data del DOGV
:   02-05-1986

Secció del DOGV
:   ALTRES DISPOSICIONS

Número del document
:   1986/806152


Data del document
:   12-02-1986

Organisme emissor
:   Conselleria de Cultura, Educació i Ciència

Tipus de document
:   Resolució

Correcció d'errades

Anàlisi jurídica

Resolució de 12 de febrer de 1986, de la Conselleria de Cultura, Educació i Ciència, que desplega l'Ordre de 21 de maig de 1985 que regula el Pla de Reciclatge del Professorat, i per la qual s'estableix el procediment de sol.licitud i lliurament del Diploma de Mestre de Valencià, del Certificat de Capacitació i del Certificat d'Aptitud per a l'ensenyament del valencià.  
L'Ordre de 21 de maig de 1985, que regula el Pla de Reciclatge del Professorat estableix en l'article tretze el lliurament per la Conselleria de Cultura, Educació i Ciència del Certificat de Capacitació, del Diploma de Mestre de Valencià i del Certificat d'Aptitud. La Disposició Final relaciona l'expedició d'aquests amb els dels cursos anomenats de "Lingüística Valenciana i la seua Didàctica" expedits per la Universitat d'Alacant i la Universitat de València.   
Per tal de regular el procediment de sol·licitud i lliuramente del Diploma de Mestre de Valencià, del Certificat de Capacitació i del Certificat d'Aptitud, resolc:   
Primer  
La Conselleria de Cultura, Educació i Ciència lliurarà el Diploma de mestre de Valencià, el Certificat de Capacitació i el Certificat d'Aptitud, als professors que acomplint el que estableix l'article 13 o la disposició final de l'Ordre de 21 de maig de 1985, ho sol·liciten reglamentàriament, segons que estableix aquesta Resolució   
Segon  
La tramitació de lliurament la realitzarà el Gabinet d'Usi Ensenyament del Valencià, que crearà el Llibre d'Inscripció de Diplomes de Mestres de Valencià, el llibre d'Inscripció dels Certificats de Capacitació i el Llibre d'Inscipció de Certificats d'Aptitud.   
Tercer  
El Diploma de Mestre de Valencià, el Certificat d'Aptitud i el Certificat de Capacitació seran els que apareixen als annexos I, II i III de la present resolució.   
Quart  
Segons el que estableix l'article tretze i la disposició final de l'Ordre de 21 de maig de 1985 es lliurà:   
1. El Certificat de Capacitació al professor que estiga en possessió del Certificat Oficial Universitari acreditatiu d'haver cursat profitosament al Primer Cicle del Pla de Reciclatge o del certificat corresponent al Nivell Mitjà dels cursos anomenats de "Lingüística Valenciana i la seua Didàctica " expedits per la Universitat d?Alacant o per la Universitat de València.   
2. El Diploma de Mestre de Valencià al professor que estiga en possessió del Certificat Oficial Universitari acreditatiu d'haver cursat profitosament el Segon Cicle del Pla de Reciclatge o del Certificat corresponent al Nivell Superior dels cursos anomenats de "Lingüística Valenciana i la seua Didàctica" espedits per la Universitat d'Alacant o per la Universitat de València.   
3. El Certificat d'Aptitud al professor que acredite haver superat el Curs Específic d'Ensenyament Secundari.   
Quint  
Per tal de lliurar aquests certificats, l'interessat haurà de:   
Presentar la sol·licitud dirigida al Conseller de Cultura, Educació i Ciència, segons model que s'adjunta a l'annex IV.   
2. Adjuntar a la sol·licitud l'original o fotocòpia compulsada del Certificat Oficial Universitari en base al qual es fa la sol·licitud.   
3. Pagar les taxes que hi haja establertes.   
Sisé  
En esl aspectes no assenyalts s'atendrà a la normativa general respecte de procediments administratius.   
Cosa que fem. pública als efectes escaients.   
València, 12 de febrer de 1986.   
CEBRIA CISCAR I CASABAN  
Veure imatge